Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 309/13/6606	Lučenec, 28.10.2014
EEČ : 2-47-170-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry XXXXX
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Lučenec zo dňa 24.7.2013, spisová značka 1 Pv 309/13/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 20.04.2013 asi o 07.45 hodine na železničnej trati číslo 162 v úseku železničná stanica Kokava nad Rimavicou - železničná stanica Utekáč v kilometrickej polohe 37,1 počas výrubových prác v lesnom poraste v blízkosti železničnej trate pri opilovaní konárov zo spílených stromov zavinil pád dreviny buk na železničnú trať, následkom čoho došlo k vychýleniu koľajnicového pásu železničnej trate do vonkajšej strany a prichádzajúci osobný vlak Os 6603 idúci v smere Kokava nad Rimavicou - Utekáč musel zastaviť a vrátiť sa späť do železničnej stanice Kokava nad Rimavicou a následne došlo k odrieknutiu vlakov osobnej dopravy Os 6603 a Os 6610 dňa 20.04.2013 v čase od 08.06 hod. do 11.50 hod. a zavedeniu zníženej rýchlosti 10 km/h v úseku železničnej trate Kokava nad Rimavicou - Utekáč od 11.50 hod. dňa 20.04.2013 do 14.00 hod. dňa 22.04.2013 a XXXXX republiky, Oblastnému riaditeľstvu XXXXX, Sekcii železničných tratí a stavieb, M.R. Štefánika 295/2, XXXXX spôsobil škodu vo výške 1 634,21 €.

Uznesením prokurátora Okresnej prokuratúry Lučenec zo dňa 24.7.2013, spisová značka 1 Pv 309/13/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Lučenci sp. zn. 1 Pv 309/13/6606-4 z 24.07.2013 bolo podľa § 216 odsek 1 Trestného poriadku v trestnej veci XXXXX, obvineného z prečinu poškodzovania a ohrozovania prevádzky všeobecne prospešného zariadenia podľa § 288  Trestného zákona podmienečne zastavené trestné stíhanie, pričom mu bola určená skúšobná doba v trvaní dvanásť mesiacov. Toto uznesenie nadobudlo právoplatnosť dňa 13.08.2013. Skúšobná doba skončila dňa 13.08.2014 .
	Obvinený XXXXX prečin poškodzovania a ohrozovania prevádzky všeobecne prospešného zariadenia podľa § 288  Trestného zákona spáchal tak, že dňa 20.04.2013 asi o 07.45 hodine na železničnej trati číslo 162 v úseku železničná stanica Kokava nad Rimavicou - železničná stanica Utekáč v kilometrickej polohe 37,1 počas výrubových prác v lesnom poraste v blízkosti železničnej trate pri opilovaní konárov zo spílených stromov zavinil pád dreviny buk na železničnú trať, následkom čoho došlo k vychýleniu koľajnicového pásu železničnej trate do vonkajšej strany a prichádzajúci osobný vlak Os 6603 idúci v smere Kokava nad Rimavicou - Utekáč musel zastaviť a vrátiť sa späť do železničnej stanice Kokava nad Rimavicou a následne došlo k odrieknutiu vlakov osobnej dopravy Os 6603 a Os 6610 dňa 20.04.2013 v čase od 08.06 hod. do 11.50 hod. a zavedeniu zníženej rýchlosti 10 km/h v úseku železničnej trate Kokava nad Rimavicou - Utekáč od 11.50 hod. dňa 20.04.2013 do 14.00 hod. dňa 22.04.2013 a XXXXX republiky, Oblastnému riaditeľstvu XXXXX, Sekcii železničných tratí a stavieb, M.R. Štefánika 295/2, XXXXX spôsobil škodu vo výške 1 634,21 €.
    	Vykonaným šetrením a to odpisom z registra trestov, posudkom z miesta trvalého bydliska, písomnými správami z Obvodného oddelenia PZ SR Jesenské a  z Okresného úradu, odboru všeobecnej vnútornej správy v Rimavskej Sobote bolo preukázané, že obvinený XXXXX v skúšobnej dobe viedol riadny život a vyhovel uloženým podmienkam. Možno teda konštatovať, že sa obvinený XXXXX v skúšobnej dobe podmienečného zastavenia trestného stíhania osvedčil. 
	Na základe týchto dôvodov som preto rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ervin Csonka
prokurátor